Thor Heyerdahl
Thor Heyerdahl syntyi Larvikissa 1914. Hänen isänsä Thor omisti panimon ja hänen äitinsä Alison oli muun muassa kaupungin museoyhdistyksen puheenjohtaja. Äitinsä vaikutuksesta Thor päätyi opiskelemaan luonnontieteitä. Hän erikoistui Oslon yliopistossa eläintieteeseen, mutta opiskeli myös maantiedettä.
Alexander Kielland
Kielland kasvoi Stavangerissa varakkaassa kauppiasperheessä. Hän valmistui oikeustieteestä ja toimi tiilitehtaan johtajana. Opiskeluaikanaan hän oli tutustunut Kierkegaardin teoksiin. Hän päätti kohdistaa luovat voimavaransa sosiaaliseen kritiikkiin ja uudistuksiin. Hän paljasti töissään köyhien ahdingon ja kirkonmiesten tekopyhyyden ja satirisoi byrokratiaa ja oppineisuutta.